Diari Oficial de la Generalitat Valenciana


Sumari del DOGV 7436, del 05-01-2015 (2014/11971)

RESOLUCIÓ de 23 de desembre de 2014, de la Direcció General de Transports i Logística, per la qual es convoca la realització de diverses proves tendents a l'obtenció o renovació de certificats acreditatius de formació en matèria de transports per a l'any 2015.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7436

Data del DOGV
:   05-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11021


Data del document
:   23-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * examen

RESOLUCIÓ de 23 de desembre de 2014, de la Direcció General de Transports i Logística, per la qual es convoca la realització de diverses proves tendents a l'obtenció o renovació de certificats acreditatius de formació en matèria de transports per a l'any 2015. [2014/11987]  
En compliment del que disposa l'article 5 de l'Orde 3/2010, de 18 de gener, de la Conselleria d'Infraestructures i Transport, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.  
Així mateix, segons el que preveu l'Orde de 24 de març de 2004, de la Conselleria d'Infraestructures i Transport, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació.  
I finalment, d'acord amb el que disposa l'Orde 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.  
El Reglament (CE) 1071/2009 del Parlament Europeu i del Consell, de 21 d'octubre de 2009, pel qual s'establixen les normes comunes relatives a les condicions que han de complir-se per a l'exercici de la professió de transportista per carretera, ha substituït la denominació del requisit de la capacitació professional per a passar a utilitzar, en el seu lloc, la de competència professional, d'ús comú a la Unió Europea.  
  
Fent ús de les facultats conferides en virtut del que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer. Objecte de la resolució  
És objecte de la present resolució convocar les proves següents per a l'exercici 2015:  
 Exàmens per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals resulte obligatori estar en possessió de permisos de conducció de les categories C1, C1+E, C, C+E, D1, D1+E, D o D+E, definides en el Reial Decret 818/2009, de 8 de maig, pel qual s'aprova el Reglament general de conductors.  
  
 Exàmens per a l'obtenció i renovació dels certificats de competència professional dels consellers de seguretat per al transport de mercaderies perilloses per carretera.  
 Exàmens per a l'obtenció del certificat de competència professional per a l'exercici de les activitats de transport interior i internacional de mercaderies i de viatgers.  
  
Segon. Presentació de sol·licituds  
1. Les sol·licituds per a l'obtenció del certificat d'aptitud professional acreditatiu de la qualificació inicial es presentaran segons el que disposa l'article 7 de l'Orde 3/2010, de 18 de gener, de la Conselleria d'Infraestructures i Transports, que establix:  
a) Les sol·licituds es tramitaran exclusivament per via telemàtica.  
b) Les sol·licituds d'inscripció s'hauran d'efectuar en els terminis que es detallen en l'annex V d'esta resolució.  
c) Per a l'efectiva inscripció s'haurà de consignar el número de la taxa de drets d'admissió a l'examen, així com la data de l'ingrés corresponent.  
d) La falta de justificació de l'abonament dels drets d'examen determinarà l'exclusió de l'aspirant.  
e) En cap cas la justificació de l'abonament dels drets d'examen substituirà el tràmit d'inscripció.  
f) Requisit indispensable per als aspirants que desitgen presentar-se a les proves d'obtenció del certificat d'aptitud professional, serà haver superat el curs de qualificació inicial abans de la finalització dels terminis d'inscripció indicats en l'annex V.  
g) Els aspirants hauran de residir a la Comunitat Valenciana; en cas contrari, caldrà ajustar-se al que disposa l'article 5.2 de l'Orde 3/2010, de 18 de gener.  
2. Obtenció i renovació dels certificats de competència professional de consellers de seguretat per al transport de mercaderies perilloses per carretera.  
Les sol·licituds per a l'obtenció i renovació dels certificats de competència professional de conseller de seguretat per al transport de mercaderies perilloses per carretera es podran presentar bé de forma telemàtica o segons el que disposa l'article 8 de l'Orde de 24 de març de 2004, de la Conselleria d'Infraestructures i Transport, i en els terminis indicats en l'apartat corresponent de l'annex V.  
Estes sol·licituds hauran de realitzar-se per mitjà del model que s'adjunta en l'annex III d'esta resolució, i d'acord amb els criteris següents:  
a) Les sol·licituds es presentaran, degudament omplides, en la Direcció General de Transports i Logística de la Conselleria d'Infraestructures, Territori i Medi Ambient o en els Servicis Territorials de Transports de València, Alacant i Castelló, o en qualsevol dels llocs establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
b) Les sol·licituds aniran acompanyades d'una fotocòpia del document nacional d'identitat vigent, només en aquells casos en què els interessats no hagen atorgat la seua autorització expressa a l'òrgan gestor en la seua sol·licitud per a la consulta de dades referides a la identitat de la persona interessada, i del justificant del pagament de la taxa per drets d'examen.  
c) En la sol·licitud haurà d'indicar-se un sol lloc de la Comunitat Valenciana per a assistir a les proves, i no es podrà modificar posteriorment.  
d) En les sol·licituds s'haurà d'optar per presentar-se a l'examen global o a una especialitat, de manera que s'ompliran de manera clara marcant amb una creu l'opció d'examen triada.  
3. Obtenció del certificat de competència professional per a l'exercici de les activitats de transport interior i internacional de mercaderies i de viatgers.  
Les sol·licituds relatives a obtenció del certificat de competència professional per a l'exercici de les activitats de transport interior i internacional de mercaderies i de viatgers es podran presentar bé de forma telemàtica o segons el que disposa l'article 8 de l'Orde de 16 de setembre de 1999, en els terminis indicats en l'apartat corresponent de l'annex V.  
En este últim cas, les sol·licituds per a prendre part en les proves que es convoquen, hauran de realitzar-se per mitjà del model que s'adjunta en l'annex IV d'esta resolució, i d'acord amb els criteris següents:  
  
a) Les sol·licituds es presentaran, degudament omplides, en la Direcció General de Transports i Logística de la Conselleria d'Infraestructures, Territori i Medi Ambient o en els Servicis Territorials de Transports de València, Alacant i Castelló, o en qualsevol dels llocs establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
b) Les sol·licituds aniran acompanyades d'una fotocòpia del document nacional d'identitat vigent, només en aquells casos en què els interessats no hagen atorgat la seua autorització expressa a l'òrgan gestor en la seua sol·licitud per a la consulta de dades referides a la identitat de la persona interessada, i del justificant del pagament de la taxa per drets d'examen.  
c) En els casos en què el domicili que figura en el document acreditatiu de la identitat no siga d'un municipi de la Comunitat Valenciana s'hauran de presentar a més els documents que es mencionen en l'article 7 de l'esmentada Orde de 16 de setembre de 1999 relatius a la residència habitual dels interessats.  
d) En la sol·licitud haurà d'indicar-se un sol lloc de la Comunitat Valenciana per a assistir a les proves, i no es podrà modificar posteriorment.  
4. Per a la presentació telemàtica de les sol·licituds s'haurà de tindre en compte el que disposa l'Orde de 2 de juny de 2005, del conseller d'Infraestructures i Transport, per la qual es regula la presentació telemàtica de sol·licituds per a l'examen de competència professional per al transport de mercaderies i viatgers per carretera i de consellers de seguretat i la seua renovació.  
  
Tercer. Tribunal  
El tribunal serà únic per a totes les proves, en les diverses convocatòries, que s'establixen en la present resolució, i la seua composició queda arreplegada en l'annex I d'esta resolució.  
  
Quart. Documentació i material  
Els aspirants s'hauran de presentar en el lloc de realització de les proves proveïts de la següent documentació i material:  
- Document nacional d'identitat, número d'identificació d'estrangers o altres documents que acrediten fefaentment la seua identitat, vigents en el moment de realització de les proves.  
- Estris d'escriptura: llapis de mina número 2, goma d'esborrar i bolígraf.  
Durant la realització de l'examen no es permetrà la utilització de calculadora ni de telèfon mòbil, ni dispositius informàtics.  
  
Quint. Realització dels exercicis  
1. Per a la realització de les proves tendents a l'obtenció del certificat d'aptitud professional acreditatiu de la qualificació inicial, es disposarà d'un temps màxim de dos hores.  
2. En les proves per a l'obtenció dels certificats de competència professional de conseller de seguretat per al transport de mercaderies perilloses per carretera, els participants disposaran d'un temps màxim de dos hores, excepte en el cas dels exàmens per a la renovació dels certificats, en els quals la duració de l'examen serà d'una hora com a temps màxim.  
3. Respecte de les proves per a l'obtenció del certificat de competència professional per a l'exercici de les activitats de transport interior i internacional de mercaderies i de viatgers, els interessats disposaran d'un temps màxim de quatre hores, que es distribuirà en dos períodes de dos hores per a cada una de les dos parts (teoria i pràctica) de l'exercici.  
  
  
Sext. Dates, hora i lloc de celebració de les proves  
1. En tots els casos, el lloc de realització i l'hora d'inici de les proves s'anunciarà en la pàgina web ?www.citma.gva.es- amb una antelació mínima de 15 dies. En el cas dels exàmens per a l'obtenció i renovació dels certificats de competència professional de conseller de seguretat per al transport de mercaderies perilloses per carretera, es podran establir diferents horaris per a les diverses especialitats, que s'anunciaran, igualment, amb una antelació mínima de 15 dies abans de la realització dels exàmens, en la pàgina web ?www.citma.gva.es?.  
  
2. La determinació de les dates de realització dels exàmens s'establix en l'annex II d'esta resolució.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures, Territori i Medi Ambient en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 23 de desembre de 2014.- El director general de Transports i Logística: Carlos J. Eleno Carretero.  
  
  
ANNEX I  
  
El tribunal de les proves convocades està compost per:  
  
Tribunal titular  
Presidenta: M. Pilar Álvarez Montero.  
Secretària: Ana Martínez Llorca.  
Vocals: Néstor Casado Novella, Teresa Díaz Galindo, Elena Herrero García, Pedro Luis García de Torres i Francisco García López.  
  
Tribunal suplent  
President: Antonino Muñoz Calatayud.  
Secretari: Luis Felipe Suárez Jorcano.  
Vocals: Carolina Casal Asensio, Teresa Gras Huerta, Arturo Guixot Lillo, José Miguel Martín Zamora i Marisa Zabala Salelles.  
  
  
ANNEX II  
  
Data de celebració de les proves d'obtenció del certificat d'aptitud professional acreditatiu de la qualificació inicial  
  
31 de gener de 2015  
28 de febrer de 2015  
28 de març de 2015  
23 de maig de 2015  
4 de juliol de 2015  
12 de setembre de 2015  
28 de novembre de 2015  
  
  
Data de celebració de les proves d'obtenció i renovació dels certificats de capacitació professional de conseller de seguretat per al transport de mercaderies perilloses per carretera  
  
23 de maig de 2015  
28 de novembre de 2015  
  
  
Data de celebració de les proves d'obtenció del certificat de competència professional per a l'exercici de les activitats de transport interior de mercaderies i de viatgers  
  
23 de maig de 2015  
28 de novembre de 2015  
  
No es poden realitzar ambdós exercicis en la mateixa convocatòria, cal optar per una de les dos modalitats: mercaderies o viatgers.  
ANNEX V  
  
Certificat d'aptitud professional (CAP)  
  
Inici de presentació Fi de presentació  
d'instàncies d'instàncies Data d'examen  
05.01.2015 19.01.2015 31.01.2015  
29.01.2015 13.02.2015 28.02.2015  
26.02.2015 13.03.2015 28.03.2015  
23.04.2015 08.05.2015 23.05.2015  
04.06.2015 19.06.2015 04.07.2015  
13.08.2015 28.08.2015 12.09.2015  
29.10.2015 13.11.2015 28.11.2015  
  
  
Competència professional per al transportede mercaderies i de viatgers per carretera  
  
Inici de presentació Fi de presentació  
d'instàncies d'instàncies Data d'examen  
01.04.2015 20.04.2015 23.05.2015  
01.10.2015 20.10.2015 28.11.2015  
  
  
Consellers de seguretat per al transportde mercaderies perilloses per carretera  
  
Inici de presentació Fi de presentació  
d'instàncies d'instàncies Data d'examen  
01.04.2015 20.04.2015 23.05.2015  
01.10.2015 20.10.2015 28.11.2015